PATVIRTINTA

 Šilalės švietimo pagalbos tarnybos direktoriaus

 2025 m. balandžio 11 d. įsakymu Nr.Į-75

**ŠILALĖS RAJONO UGDYMO ĮSTAIGŲ PRADINIŲ KLASIŲ MOKINIŲ**

**MENINIO SKAITYMO KONKURSO „IR ŽODŽIAI TURI SPARNUS“**,

**SKIRTO M. K. ČIURLIONIO 150-OSIOS GIMIMO METINĖMS PAMINĖTI**

 **NUOSTATAI**

 **I SKYRIUS**

**BENDROSIOS NUOSTATOS**

1. 2025 m. Šilalės rajono ugdymo įstaigų meninio skaitymo konkurso „Ir žodžiai turi sparnus“, skirto M. K. Čiurlionio 150-osioms gimimo metinėms paminėti nuostatai reglamentuoja konkurso organizavimo tvarką.

**II SKYRIUS**

**TIKSLAS IR UŽDAVINIAI**

2. Konkurso tikslas - skatinti mokinių kūrybiškumą, raiškaus skaitymo gebėjimus.

3. Konkurso uždaviniai:

3.1. Parengti jaunuosius skaitovus skleisti meninio žodžio grožį, emociją ir prasmę.

3.2. Pritaikyti meninius gebėjimus socialiniame kultūriniame gyvenime, patiriant džiaugsmą, sėkmę.

3.3. Lavinti skaitovo sceninį įvaizdį.

3.4. Skatinti norą bendradarbiauti, bendrauti ir pažinti kitus.

**III SKYRIUS**

**ORGANIZATORIAI**

5. Konkurso organizatoriai:

5.1. Šilalės švietimo pagalbos tarnyba;

5.2. Šilalės Dariaus ir Girėno progimnazija.

**IV SKYRIUS**

**DALYVIAI**

6. Šilalės rajono ugdymo įstaigų 1- 4 klasių mokiniai.

7. Konkurse iš vienos mokyklos gali dalyvauti **ne daugiau dviejų atstovų** (po vieną skaitovą iš 1-2 klasių, po vieną iš 3-4 klasių).

**V SKYRIUS**

**KONKURSO SĄLYGOS**

8. Konkurso tema: „Ir žodžiai turi sparnus“.

9. Konkurso dalyvis pasirenka ir deklamuoja lietuvių poeto eilėraštį.

10. Pasirodymo laikas iki 2 min.

11. Jei skaitovas viršija nurodytą pasirodymo laiką, vertinimo komisija turi teisę pasirodymą nutraukti.

12. Konkursas rengiamas dviem etapais:

12.1. pirmam konkurso etapui vadovauja mokyklų sudarytos komisijos, kurios pasirenka

konkurso datą, vertinimo sistemą, laimėtojų skatinimo formą;

12.2. **antrasis etapas vyks Šilalės Dariaus ir Girėno progimnazijoje 2025 m. balandžio 16 d. 10.00 val., adresas D. Poškos g. 24, LT-75135 Šilalė.**

13. Registracija iki **2025 m. balandžio 4 dienos** (priedas 1) siunčiant anketą el. p.:

birutestanyte@gmail.com, jolanta.auryliene@gmail.com

14. Papildoma informacija tel. +370656 24 074 (mokytoja Birutė Zdanavičienė), +37068263644 (mokytoja Jolanta Aurylienė).

**VI SKYRIUS**

 **KONKURSO VERTINIMO KRITERIJAI**

15. Vertinimo komisijos sudėtį sudaro Šilalės švietimo pagalbos tarnyba.

16. Vertinimo kriterijai:

16.1. pasirinkto kūrinio atitikimas skaitovo amžiui, gyvenimo patirčiai;

16.2. kalbos taisyklingumas;

16.3. skaitovo gebėjimas naudoti savo balso diapazoną (deklamuoti pakankamai garsiai, aiškiai, natūraliai);

16.4. gebėjimas įtaigiu žodžiu, mintimi ir emocija veikti klausytojus;

16.5. sceninė laikysena.

17. **Vertinami atskirai 1-2, 3-4 klasių mokiniai.**

**VII SKYRIUS**

 **DALYVIŲ APDOVANOJIMAI**

18. Apdovanojimai:

18.1. vertinimo komisija iš kiekvienos grupės išrinks po 3 nugalėtojus:

**1 grupė – 1-2 klasių mokiniai,**

**2 grupė – 3-4 klasių mokiniai;**

18.2. konkurso nugalėtojai apdovanojami padėkomis;

18.4. konkurso organizatoriams ir mokytojams, parengusiems mokinius konkursui, bus išduodamos Šilalės švietimo pagalbos tarnybos pažymos.

**VIII SKYRIUS**

 **BAIGIAMOSIOS NUOSTATOS**

19. Dalyvaudami konkurse mokytojai prisiima atsakomybę už tėvų sutikimą vaikams dalyvauti renginyje.

20. Dalyvavimas konkurse reiškia dalyvių sutikimą, kad dalyviai būtų fotografuojami.

21. Konkurso dalyviai neatlygintinai suteikia organizatoriams išimtines teises atgaminti, išleisti, viešai skelbti, platinti renginio nuotraukas.

22. Konkurso organizatorius, esant būtinybei, pasilieka teisę keisti taisykles, dalyvavimo sąlygas.

Priedas 1

**ŠILALĖS RAJONO UGDYMO ĮSTAIGŲ**

**PRADINIŲ KLASIŲ MOKINIŲ MENINIO SKAITYMO KONKURSAS**

**„IR ŽODŽIAI TURI SPARNUS“, SKIRTAS M. K.**

**ČIURLIONIO 150-OSIOS GIMIMO METINĖMS PAMINĖTI**

**2025-04-16**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokyklos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DALYVIŲ ANKETA**

|  |  |  |  |
| --- | --- | --- | --- |
| **Vardas, pavardė****(skaitovas)** | **Klasė** | **Skaitomas kūrinys** | **Mokinį rengęs mokytojas** |
|  |  |  |  |
|  |  |  |  |